Diari Oficial de la Generalitat Valenciana


Sumari del DOGV 5962, del 25-02-2009 (2009/1972)

Notificació a Martínez & Mendoza SCP. Expedient número RO/10/2007 VIVI/049803/100.
----------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/1972


Data del document
:   06-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Martínez & Mendoza SCP. Expedient número RO/10/2007 VIVI/049803/100. [2009/1972]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica l'acord d'iniciació a Martínez & Mendoza SCP amb expedient RO/10/2007 VIVI/049803/100.  
Vistes les actuacions prèvies practicades d'acord amb el que disposa l'article 69.2 de la Llei 30/1992, de 26 de novembre, de règim jurídic de les administracions públiques i del procediment administratiu comú, per raó dels fets de què s'ha tingut coneixement aquest òrgan que té atribuïda la competència per a la iniciació d'aquest procediment, relatius als habitatges sitis a València, Dr. Rodríguez de la Fuente, 31,1ª, construïts a l'empara de l'expedient de construcció 46-IG-48/2001 i, dels quals es dedueixen possibles vicis o defectes constructius que poden donar lloc a l'exigència de la responsabilitat objectiva del promotor en els habitatges de protecció pública, per raó del que disposen els articles 68 i 69 Llei 30/1992, de 26 de novembre, aquest Servei Territorial, fent ús de les competències que li confereix el Decret 137/2006, de 29 de setembre, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, en relació amb l'Ordre de 15 de febrer de 2007, de la Conselleria de Territori i Habitatge, per la qual cosa es desenvolupa el Reglament Orgànic i Funcional de la Conselleria de Territori i Habitatge, i en relació amb el que disposa l'article 111 del Decret 2114/1968, de 24 de juliol, Reglament d'habitatges de protecció oficial, acorda, per denúncia presentada per Julia López de Briñas, la iniciació de procediment per a l'exigència de la responsabilitat objectiva dels promotors per vicis o defectes constructius en habitatges de protecció pública contra Martínez & Mendoza SCP.  
Acord d'iniciació  
És competent per a la iniciació i resolució d'aquest expedient el cap del Servei Territorial d'Habitatge i Projectes Urbans de València, fent ús de les competències que li confereix el Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, en relació amb l'Ordre de 15 de febrer de 2007, de la Conselleria de Territori i Habitatge.  
Que es formula acord d'iniciació del procediment per a l'exigència de la responsabilitat objectiva del promotor per l'existència de vicis i defectes en la construcció, contra Martínez & Mendoza, SCP, per la seua condició de promotor dels habitatges de protecció pública sitis a València, Dr. Rodríguez de la Fuente, 31-1-1ª i acollida a l'expedient de construcció 46-IG-48/2001 en haver-se deduït de les actuacions practicades, la possible existència de responsabilitat objectiva, en desprendre's de l'informe emés per tècnic d'aquest Servei de data 24/03/2004 l'existència dels següents vicis o defectes constructius:  
- Humitats en parament de menjador saló que dóna a la façana principal de l'edifici, situat en l'ampit sota la finestra de l'habitatge núm. 1, amb producció de fongs en la cara interior.  
- Els goterons instal·lats en l'exterior del mirador del menjador saló són de materials diferents marbre i pedra artificial i, conseqüentment, de tonalitats distintes.  
Les esmentades deficiències, segons el que disposa l'article 111, del Decret 2114/1968, de 24 de juliol, hauran de ser corregides pel promotor d'acord amb el que s'ha indicat en el nostre requeriment amistós: Augmentar la resistència d'aïllant instal·lada en la cambra d'aire de tancament del menjador saló, netejar aquest parament mitjançant productes fungicides i posterior repàs de pintura, excepte proposta alternativa motivada i prèviament acceptada per la inspecció tècnica d'aquest Servei Territorial, en el termini de quinze dies.  
València, 6 de juny de 2007.- El cap del Servei Territorial: José Manuel Vacas Tatay.  
Per ordre de l'òrgan competent us notifiquem aquest acord d'iniciació pels fets que s'atribueixen a Martínez & Mendoza SCP i us concedim un termini de quinze dies a partir de l'endemà de la notificació per a contestar-lo i, si és el cas, sol·licitar la pràctica de proves.